# Manuel Alejandro García Sánchez

* Aquest article tracta sobre el futbolista basc. Si cerqueu el futbolista asturià, vegeu «Manuel García Alonso».
Manuel 'Manu' Alejandro García Sánchez, més conegut com a Manu García (Vitòria, 26 d'abril de 1986) és un futbolista professional basc que juga com a migcampista per l'Aris Limassol xipriota. També pot jugar com a interior, o fins i tot com a lateral esquerre.

## Carrera esportiva
### Primers anys

Nascut a Vitòria, Àlaba, García es va formar al planter de la Reial Societat, i va debutar com a sènior amb la Reial Societat B la temporada 2005–06 a la segona B.

### Eibar i cessió al Real Unión

El juliol de 2008 va signar contracte amb la SD Eibar de segona divisió, tot i que fou immediatament cedit al Real Unión de la Segona B. García va jugar amb regularitat durant la seva cessió, i va marcar vuit gols per ajudar el seu equip a ascendir a la segona divisió després de 44 anys. El juliol de 2009 va retornar als Armeros, els quals varen descendir a segona B; malgrat que va ser titular indiscutible la temporada següent, la 2009–10 a Segona B, fou descartat el juliol 2010.

### Logroñés

El 30 de desembre de 2010, García va fitxar per la UD Logroñés. la temporada 2011–12 va marcar set gols, i l'equip va quedar a només dos punts dels play-offs d'ascens a segona divisió.

### Alavés

El juny de 2012, García va marxar al Deportivo Alavés, on fou titular indiscutible en la seva primera temporada, la 2012–13 a Segona B, en què va jugar 37 partits de lliga, i el seu equip va assoolir l'ascens a segona divisió.
El 24 d'agost de 2013 va ser el seu primer partit com a professional, un empat 1–1 a casa contra la UD Las Palmas. Va marcar el seu primer gol com a professional el 15 de setembre de 2013, en una derrota per 1–2 a fora contra el Reial Múrcia. El 2 de juliol de 2014, va signar un nou contracte per dos anys amb els bascos.
García va contribuir amb 37 partits i cinc gols en la temporada 2015-16 de la segona divisió, en què l'Alavés va retornar a La Liga després de deu anys. Va debutar en la nova categoria el 21 d'agost, com a titular, i marcant un gol a darrera hora, el de l'empat 1–1 contra l'Atlètic de Madrid.

### Aris Limassol

El 10 d'agost de 2021, va signar contracte amb l'Aris Limassol de Xipre.

## Palmarès
### Alavés

* Segona Divisió: 2015–16

## Referències

* ↑ «100 veces Manu» (en castellà). Noticias de Álava, 20-01-2015. Arxivat de l'original el 24 de setembre 2016. [Consulta: 9 juny 2016].
* ↑ «El Real Unión da a conocer las bajas» (en castellà). El Diario Vasco, 25-06-2009. [Consulta: 9 juny 2016].
* ↑ «Ángel Viadero dice que "quiero que la afición se sienta orgullosa del equipo"» (en castellà). El Diario Vasco, 02-07-2009. [Consulta: 9 juny 2016].
* ↑ «Cascón, Lanzarote y Hadzic se incorporan al proyecto del Eibar» (en castellà). El Diario Vasco, 01-09-2010. [Consulta: 9 juny 2016].
* ↑ «Manu García rescinde con el Eibar y fichará por el Logroñés» (en castellà). El Diario Vasco, 30-12-2010.
* ↑ «Manu García cambia la UDL por el Alavés» (en castellà). La Rioja, 28-06-2012.
* ↑ «El balón parado propicia el reparto de puntos en Mendizorroza» (en castellà). Marca, 24-08-2013.
* ↑ «El Murcia se consolida en la zona noble con un gol 'in extremis'» (en castellà). Marca, 15-09-2013. [Consulta: 9 juny 2016].
* ↑ «El capitán Manu García se queda en el Alavés» (en castellà). El Correo, 02-07-2014. [Consulta: 9 juny 2016].
* ↑ «El Alavés vuelve a Primera» (en castellà). El País, 29-05-2016. [Consulta: 20 juny 2016].
* ↑ «Al Atleti le sobra el final» (en castellà). Marca, 21-08-2016. [Consulta: 21 agost 2016].

## Enllaços externs

* Manuel Alejandro García Sánchez a BDFutbol
* Manuel Alejandro García Sánchez, Fitxa a Soccerway